ཤེས་གསལོ་བྱུང་བ་ལྟར་ན།དངོས་མིན་ཤུལ་བཞག་རིག་གནས་ནི་རང་རྒྱལ་གྱི་མི་རིགས་སོ་སོས་དུས་ཡུན་རིང་བོ་ནང་གསར་སྐྲུན་དང་གསོག་འཇོག་བྱས་པའི་རྒྱུ་ནོར་གལ་ཆེན་ཡིན་ལ།མི་རིགས་སོ་སོ་ངོས་འཛིན་བྱེད་པའི་ལོ་རྒྱུས་ཀྱི་བདེན་དཔང་ཡིན་པ་མ་ཟད།མི་རིགས་རྒྱུན་འཛིན་དང་མ་འོངས་བར་ཁ་ཕྱོགས་པའི་རྨང་གཞི་དང་སྟོབས་ཤུགས་ཆེན་པོ་ཞིག་ཀྱང་ཡིན།སྤྱི་ཚོགས་ཡོངས་ནས་དངོས་མིན་ཤུལ་བཞག་རིག་གནས་སྲུང་སྐྱོང་གི་གལ་ཆེན་རང་བཞིན་ལ་ངོས་ཤེས་ཟབ་མོ་ཐོབ་མེད་པས།དངོས་མིན་ཤུལ་བཞག་རིག་གནས་ཚན་རིག་གི་ལམ་ནས་སྲུང་སྐྱོང་བྱེད་མི་ཐུབ་པ་དང་།ཚད་ལས་བརྒལ་བའི་གསར་སྤེལ་འཛུགས་སྐྲུན་བྱས་པ་སོགས་རིག་གནས་ཐོན་ཁུངས་ཐད་ལ་གཏོར་བརླག་ཆེན་པོ་ཐེབས།དངོས་མིན་ཤུལ་བཞག་རིག་གནས་རྒྱུན་འཛིན་སྲུང་སྐྱོང་ལྟེ་གནས་བཙུགས་པ་འདིས་ཟི་ལིང་གྲོང་ཁྱེར་དུ་དངོས་མིན་ཤུལ་བཞག་རིག་གནས་སྲུང་སྐྱོང་ཐད་ད་ནས་བཟུང་སྲུང་སྐྱོང་ལས་ཁུངས་དངོས་སུ་ཡོད་པར་མཚོན་ལ།ཟི་ལིང་གྲོང་ཁྱེར་གྱི་དངོས་མིན་ཤུལ་བཞག་རིག་གནས་སྲུང་སྐྱོང་བྱ་བ་དང་རྒྱལ་ཁབ།ཞིང་ཆེན་རིམ་པའི་དངོས་མིན་ཤུལ་བཞག་རིག་གནས་སྲུང་སྐྱོང་ཐད་གཅིག་གྱུར་ཡོང་བའི་རྣམ་པ་གསར་བ་ཞིག་ངང་གིས་གྲུབ་འདུག་པས།ཟི་ལིང་གྲོང་ཁྱེར་གྱི་དངོས་མིན་ཤུལ་བཞག་རིག་གནས་བྱ་བ་དུས་སྐབས་གསར་བ་ཞིག་ཏུ་ཐོན་ཡོད།